Lehtikuva/Seppo Samuli

Työpaikan vaihdos vuonna 2012 toi 200 000 euron palkankorotuksen.

Elinkeinoelämän keskusliiton toimitusjohtaja Jyri Häkämies on jo pitkään vaatinut palkkamalttia ja tällä viikolla hän nokitti ”tarjoustaan” vaatimalla palkkojen sunnuntailisän poistamista. Häkämies puhuu maltista 350 000 vuosipalkkansa lähtökohdasta.

Sosiaalidemokraattisen Kalevi Sorsa -säätiön Työllistäjät-hankkeen vetäjä Samuli Sinisalo vertailee säätiön blogissamaltin vaatijan ja vaatimusten kohteiden palkkatasoa.

Vuonna 2013 suomalaisen keskipalkka oli pyöristettynä 3 000 euroa kuukaudessa, 136 päivässä. Sivukuluineen yhden työpäivän kustannukseksi työnantajalle tuli noin 191 euroa.

Häkämies vaihtoi vuonna 2012 elinkeinoministerin pestin Elinkeinoelämän keskusliiton toimitusjohtajaksi. Hänen vuosipalkkansa nousi noin 150 000 eurosta noin 350 000 euroon ja kuukausipalkkansa noin 11 500 eurosta noin 26 600 euroon.

”Eli Häkämiehen vuonna 2012 saama 200 000 euron vuosipalkankorotus on yli 1000-kertainen keskimääräiseen päiväpalkkaan tai sunnuntailisään verrattuna. Hänen vuosipalkkansa korotuksella voisi siis maksaa sunnuntailisät 1 047 suomalaiselle työntekijälle”, Sinisalo vertaa.

ILMOITUS

Hän jatkaa, että ”Häkämiehellä olisi varaa palkata keskituloinen suomalainen palkansaaja töihin 52 sunnuntaiksi, tuplapalkalla, seuraavan kymmenen vuoden ajan. Tai palkata kymmenen suomalaista töihin, joka sunnuntai ja koko vuodeksi”.

Tässä resurssit, joilla Häkämies osallistuu ”lamatalkoisiin” keskituloiseen palkansaajaan verrattuna.

Sinisalo myöntää, että Häkämies on vain yksi henkilö.

”Mutta mikäli häntä ja koko rikkainta tulokymmenystä varjellaan veronkorotuksilta, lankeaa heidän kuormansa muiden kannettavaksi.”